יחידת ההסרטה של דובר צה"ל

[[צלם צבאי הפועל תחת ענף ההפקה והמדיה של דובר צה"ל]]
ענף ההפקה והמדיה של דובר צה"ל (לשעבר יחידת ההסרטה של דובר צה"ל) הוא ענף במערך דובר צה"ל המרכז בתוכו מגוון רחב של אנשי מקצוע (רובם ככולם חיילים בשירות חובה) המתמחים בתחומים שונים; תסריט, הפקה, צילום, עריכת וידאו, גרפיקה ואפטר אפקטס. בסיס הענף ממוקם בבית דובר צה"ל ברמת אביב ומפקדים עליו קצינים, חוגרים ואזרחים עובדי צה"ל. בראש הענף עומדת סא"ל עדי בראל

==ייעוד הענף והשירות בו==
הענף, הכולל כמה עשרות חיילים, מטפל בכ-60 הפקות בסדר גודל בינוני עד גדול בשנה ועוד עשרות הפקות קטנות, מבצע כ-700 ימי ניוז (וידאו וסטילס) בשנה, רובם לצורך הפצה לאמצעי התקשורת בישראל ובעולם, מספק שירותי ארכיון וידאו וסטילס לגורמים צבאיים ואזרחיים ויש לו סמכות מקצועית על תחום הסיקור והתיעוד המבצעי בצה"ל (מתעדים מבצעיים).

מלבד היותו "חברת ההפקות/סרטים/פרסום/תוכן של צה"ל", לענף ההפקה והמדיה גם אופי מבצעי. צלמי הסטילס והווידאו של הענף מסתובבים בשטח ומסקרים את פעילות צה"ל בשגרה ובחירום. מתעדים מבצעיים מהענף מצטרפים לכוחות בשטח ומפיצים אותן לאמצעי התקשורת. ענף ההפקה והמדיה של דובר צה"ל הוא הגורם היחידי בצה"ל שמורשה להפיץ חומרי סטילס ווידאו לאמצעי התקשורת. כמו כן, מתלווים צוותי היחידה לרמטכ"ל ולבכירים אחרים.

הענף כולל מספר מדורים: תקשורת חזותית, פלגת התיעוד והצילום, דיגיטל וקמפיינים. הענף מייצר תוצרים שונים: סרטים עלילתיים, דוקומנטריים, סרטי תדמית, מצטיינים הסברה, הדרכה, קליפים, אייטמים, פרידות בכירים, פרינטים, אירועים וכדומה. בין התפקידים בהם משרתים חיילי הענף: צלמי וידאו וסטילס, עורכי וידאו, מפיקים, תסריטאים, אפטריסטים, ארכיוויסטים מתעדים מבצעיים, אנשי סושיאל, כתבים ועורכים באתר צה"ל, מפיקי קמפיינים ועוד.

== מבנה מדור תקשורת חזותית ==
בינואר 2018, חל שינוי במבנה יחידת ההסרטה, והיחידה פוצלה ושינתה את שמה והפכה ל"מדור תקשורת חזותית" כתוצאה מהשינוי המבני התפצל מדור צילום והצטרף לפלגת התיעוד מבצעי בחטיבה תחת הצוות המטכ"לי.

כיום המדור מכיל 5 מכלולים מרכזיים: מכלול הפקה, מכלול תסריט, מכלול פוסט, מכלול ארכיון וקונטרול והחמ"ל הוויזואלי.

על המדור מפקד סרן איתי שובל.

=== מכלול תסריט ===
אחראי על כתיבת בריף אסטרטגי לפרויקטים, ניהול ישיבות קריאייטיב, כתיבת קונספטים ותסריטים וכן על בימוי סרטים במדור.

ב-25 השנים האחרונות פיקד על המכלול אע"צ גיורא (גיגי) רובין.

=== מכלול הפקה ===
אחראי על ניהול הפרויקט מתחילתו ועד סופו – משלב הפיתוח, דרך שלב הפרה-פרודקשן, הצילום והפוסט. אחראיים גם על המיונים ליחידות ההסרטה השונות בצה"ל ועל אירועים שונים במערך דובר צה"ל ומחוצה לו. על המפיקים במדור אחריות רבה, שכן הם מנהלים פרויקטים בסדרי גודל שונים.

על המכלול מפקדת אע"צ לילך כהן.

=== מכלול פוסט ===
כתוצאה מהפיכת היחידה למדור, מדור פוסט שינה את שמו והפך ל"מכלול פוסט".

במכלול שלושה תאים:
* תא עריכה וסאונד – אחראי על עריכת תוצרים ממגוון הסוגים והפצתם לפלטפורמה הרלוונטית. עורכי הענף עורכים הן אייטמים חדשותיים והן סרטים עלילתיים בעלי חשיבות דוברותית. בנוסף תא סאונד אחראי על עריכת מיקסים להפקות השונות והקלטת פרקים ל, פודקסאט צה"ל".
* תא גרפיקה – גרפיקאי ביחידה אחראי על ייצור גרפיקות, עיצובים ומעטפת גרפית למגוון תוצרי הענף ומערך דובר צה"ל, וכן יצירת תוצרים מבצעיים כגון תצ"אות וגרפיקות חיסול בכירים בארגוני טרור ועוד.
* תא אפטר ותלת – התא מכיל אנימטורים, "אפטריסטים", שאחראים ביחידה אחראי על הנפשת תוצרים - מכתוביות נעות ועד סרטי אנימציה מלאים ותלתסטים שמטרת לבנות עולמות שלמים בתלת מימד על מנת להמחיש מציאות במקומות בהם המצלמה לא יכולה להיכנס.
על המכלול מפקד סמל רוי מטלובסקי

=== מכלול ארכיון וקונטרול ===
למדור תקשורת חזותית נוסף מכלול שהוא מכלול ארכיון וקונטרול, בעברו נקרא "תא ארכיון" והיה תחת מדור צילום.

מכלול ארכיון וקונטרול אחראי לקטלג, לשמור ולמיין את התוצרים המתקבלים מפלגת התיעוד המבצעי, לאחסן את תוצרי היחידה, ולמיין אותם לשימוש עתידי. בנוסף בשנת 2024 נוסף למכלול תחום אחריות נוסף שהוא שידורי לייב ישירים כגון "הצהרות דובר צה"ל" שמשודרות בלייב לכלל המדינה והוא אחראי על תיאום מול גופי התקשורת השונים.

על מכלול ארכיון וקונטרול מפקד סמל ראשון רומן לירנר יחד עם סגן דן אמסלם.

=== מכלול החמ"ל הוויזואלי ===
עד אוקטובר 2023 מכלול החמ"ל הוויזואלי הופעל רק בחירום והיה מתמלא בחיילי המדור שיודעים את תפקידם במלחמה.

המכלול מנוהל במשמרות (בוקר ולילה) ובכל משמרת ישנם עורכי וידאו, אפטריסטים, גרפיקאים, סמב"צים, ארכיוויסטים וקצין מבצעיים אשר מפקד על תפקודו של החמ"ל.

עורכים - עורכים אייטמים שמופצים לכלי התקשורת (בדרך כלל תקיפות שונות או פעילות כוחות של חיילי צה"ל באזור מלחמה)

אפטריסטים - אחראים על הכנת תוצרי הסברה שאמורים לפשט פעילויות מבצעיות בצורה פשוטה יותר.

גרפיקאים - אחראים על הכנת תצ"אות של נקודות תקיפה, "תעודות זהות" של מחבלים בארגוני טרור שונים אשר חוסלו במהלך פעילות מבצעית או גרפיקות שיכולות להעביר מסר או לתת מידע נגיש יותר בנוגע לפעילות צה"ל.

סמב"צים - אחראיים על ניהול התוצרים השונים בחמ"ל ויצרת קשר מול הגורמים השונים במערך ומחוצה לו בנוגעי לתוצרים ונקודות תקיפה.

ארכיוויסטים - אחראיים על ניהול כלל החומרים הנפרקים וניטוב שלהם לאייטמים שונים בחמ"ל והפצת חבילות סטילס לתקשורת.

קמב"צים - אחראיים על ניהול כלל החיילים בחמ"ל, תעדוף משימות שונות ועוד.

על החמ"ל הוויזואלי מפקדת סמל ראשון (במיל') אלונה אמזלג (ממלאת מקום של סגן ליאן הרשקוביץ')

==היסטוריה==
יחידת ההסרטה הוקמה רשמית באוגוסט 1948 במסגרת מחלקת שרות מפות וצילומים. מקימה היחידה ומפקדה הראשון היה נפתלי אבנון (רובינשטיין). בפעילות היחידה הזו נטלו חלק חיילים ואזרחים: איילה הירש (מזכירה), אלפרד שטיינהרדט, שמעון פוקס, צבי לסשצינסקי, אדם גולדברג, יהודה תרמו, יוכי שוורץ, בבוט, פוסמן, יעקב קלח ודב לואי.

בשנת 1954 הפיקה היחידה סרט עלילתי קצר בשם "חוד החנית", על פי תסריט מאת שבתי טבת בבימויו של אלפרד שטיינהרדט. הסרט סקר את מסלולו של לוחם בחטיבת הצנחנים, וקיבל פרס מאת "ארגון עובדי ההסרטה" כמו גם שבחים מהביקורת בעיתונות באותה תקופה, סרט נוסף מאותה התקופה הוא "הרקע האדום". להפקת סרט זה הובא במאי בריטי בשם תורולד דיקנסון. הסרט הציג את חייו של חייל בחיל הרגלים אך לא זכה להצלחה לה זכה "חוד החנית".

הסרט המפורסם ביותר של היחידה הוא שתי אצבעות מצידון מ-1986. זהו סרט עלילתי באורך מלא, והוא הסרט העלילתי היחיד של היחידה שהופץ לצפייה בציבור. הסרט, המתאר את הדילמות שבהן נתקלו חיילים במלחמת לבנון הראשונה, זיכה את היחידה בפרס יצחק שדה לספרות צבאית. בשנת 2000 הופק סרט עלילתי נוסף בשם "הנעלם" בכיכובם של ליאור אשכנזי ונטלי עטיה. סרט זה לא הופץ משיקולים ביטחוניים.

פעולתיה של היחידה הפכו עם הזמן למבצעיות יותר ויותר. ב-2003 נהרג צלם היחידה מירי מחבלים בפעולה מבצעית של כוחות פלחה"ן גבעתי ברפיח. בעקבות המקרה הוחלט כי ישנה חשיבות לפלגה של צלמים קרביים אשר יביאו תיעוד אכותי מזירות קרב ואזורי לחימה, ולכן בכל שנה ישנם חלק מן החיילים המגויסים לדובר צה"ל אשר עוברים הכשרת לוחמה במערך הגנת הגבולות ולבסוף משובצים בפלגת תיעוד מבצעי.

בשנת 2018 חל שינוי מבני בחטיבת דובר צה"ל. כתוצאה מכך, שונה שמה של יחידת ההסרטה למדור תקשורת חזותית והמדור כולו הצטרף לענף חדש - ענף ההפקה והמדיה של חטיבת דובר צה"ל.

==תהליך המיון וההכשרה==
רוב חיילי הענף הם בוגרי מגמות קולנוע וטלוויזיה או בוגרי מכללול הקולנוע השונות בעלי הישגים גבוהים וכישרון מובהק בתחום הקולנוע.

מלש"ב שרוצה להתקבל ליחידה עובר תהליך מיונים הכולל מבחנים עיוניים, הגשת תיק עבודות, מבחנים מעשיים וראיון אישי (ספציפיים לפי מקצוע). בסוף התהליך מתקבלים ליחידות ההסרטה השונות וחלק מהמלש, בים ישובצו לענף ההפקה והמדיה - יחידת ההסרטה הגדולה והאיכותית ביותר בצה"ל.

המתקבלים עוברים טירונות 02 ולאחר מכן קורס מקצועות הדוברות תחת מגמת הדוברות החזותית. בתום הקורס, החיילים החדשים מוכשרים לתפקידם הספציפי במסגרת חפיפות מקצועיות לפי תפקידם.

==מפקדי הענף==
{| border="1" cellpadding="4" cellspacing="0"
|- bgcolor="#FFFFE0"
|שם||שנים
|-
|צבי קרן (אזרח עובד צה"ל), היחידה הייתה מדור
|1971 - 1973
|-
|סא"ל אלי דורי (תחת פיקודו היחידה הפכה לענף)
|1973 - 1988
|-
|סא"ל אסנת מרדור
|1988 - 1993
|-
|סא"ל מיכאל יוחאי
|ינואר 1993–ינואר 2005
|-
|ליאור בורי (אזרח עובד צה"ל) || 2004–2005
|-
|סא"ל דינור שביט|| 2005–2010
|-
|רס"ן ארז פרידמן|| 2010–2015
|-
|רס"ן מתן גרינשטיין
|2015–2016
|-
|רס"ן רוני סטולר
|2016–2018
|-
|סא"ל מרב גרנות סטולר
|2018–2024
|-
|סא"ל עדי בראל
|2024-הווה
|}

==קישורים חיצוניים==

* [http://www.shavuz.co.il/recruit/article.asp?artid=1310&secid=715 מידע על ענף ההפקה והמדיה ואופן הקבלה אליה], באתר שבוז
* מידע על [https://merhav.nli.org.il/primo-explore/search?query=any,exact,יחידת%20ההסרטה,AND&query=any,exact,דובר%20צה%22ל,AND&tab=unified_tab&search_scope=uni&sortby=rank&vid=NLI&lang=iw_IL&mode=advanced&offset=0&fromRedirectFilter=true יחידת ההסרטה של דובר צה"ל] בקטלוג "מרחב" של הספרייה הלאומית
* 

קטגוריה:קולנוע ישראלי
קטגוריה:זוכי פרס יצחק שדה
קטגוריה:דובר צה"ל